CELEX: 32014D0954
Language: sk
Date: 2014-12-04 00:00:00
Title: 2014/954/Euratom: Rozhodnutie Rady zo 4. decembra 2014 o schválení uzavretia Dohody o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu a k výskumnému a vzdelávaciemu programu Európskeho spoločenstva pre atómovú energiu, ktorý prispieva k programu Horizont 2020, a ktorou sa riadi účasť Švajčiarskej konfederácie na činnostiach projektu ITER vykonávaných spoločným podnikom Fusion for Energy, Európskou komisiou v mene Európskeho spoločenstva pre atómovú energiu

30.12.2014   
            
            
               SK
            
            
               Úradný vestník Európskej únie
            
            
               L 370/19
            
         ROZHODNUTIE RADY
   zo 4. decembra 2014
   o schválení uzavretia Dohody o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu a k výskumnému a vzdelávaciemu programu Európskeho spoločenstva pre atómovú energiu, ktorý prispieva k programu Horizont 2020, a ktorou sa riadi účasť Švajčiarskej konfederácie na činnostiach projektu ITER vykonávaných spoločným podnikom Fusion for Energy, Európskou komisiou v mene Európskeho spoločenstva pre atómovú energiu
   
      (2014/954/Euratom)
   
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na návrh Európskej komisie,
   keďže:
   
               (1)
            
            
               Dňa 15. novembra 2013 Rada poverila Komisiu začať rokovania v mene Európskej únie a Európskeho spoločenstva pre atómovú energiu so Švajčiarskou konfederáciou s cieľom uzavrieť všeobecnú dohodu o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu (2014 – 2020) a k výskumnému a vzdelávaciemu programu Európskeho spoločenstva pre atómovú energiu (2014 – 2018), ktorý prispieva k rámcovému programu Horizont 2020, a ktorou sa riadi účasť Švajčiarskej konfederácie na činnostiach projektu ITER v rokoch 2014 – 2020.
            
         
               (2)
            
            
               Tieto rokovania boli úspešne ukončené.
            
         
               (3)
            
            
               Pokiaľ ide o záležitosti patriace do rozsahu pôsobnosti Zmluvy o Európskej únii a Zmluvy o fungovaní Európskej únie, na podpísanie a uzavretie Dohody o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu a k výskumnému a vzdelávaciemu programu Európskeho spoločenstva pre atómovú energiu, ktorý prispieva k rámcovému programu Horizont 2020, a ktorou sa riadi účasť Švajčiarskej konfederácie na činnostiach projektu ITER vykonávaných spoločným podnikom Fusion for Energy, Európskou komisiou v mene Európskeho spoločenstva pre atómovú energiu (ďalej len „dohoda“) sa vzťahuje samostatný postup.
            
         
               (4)
            
            
               Dohoda by sa mala uzavrieť aj v mene Európskeho spoločenstva pre atómovú energiu, pokiaľ ide o záležitosti patriace do rozsahu pôsobnosti Zmluvy o Euratome.
            
         
               (5)
            
            
               Uzavretie dohody Komisiou konajúcou v mene Európskeho spoločenstva pre atómovú energiu by sa malo schváliť.
            
         
               (6)
            
            
               S cieľom zaobchádzať so švajčiarskymi právnickými osobami ako subjektmi z pridruženej krajiny, pokiaľ ide o výzvy týkajúce sa jadrového štiepenia v rámci výskumného a vzdelávacieho programu Európskeho spoločenstva pre atómovú energiu, ktorý prispieva k programu Horizont 2020, ktorých termín vyprší v poslednom štvrťroku 2014, by sa dohoda mala predbežne vykonávať od 15. septembra 2014,
            
         PRIJALA TOTO ROZHODNUTIE:
   Článok 1
   Týmto sa schvaľuje uzavretie Dohody o vedeckej a technickej spolupráci medzi Európskou úniou a Európskym spoločenstvom pre atómovú energiu a Švajčiarskou konfederáciou o pridružení Švajčiarskej konfederácie k programu Horizont 2020 – rámcový program pre výskum a inováciu a k výskumnému a vzdelávaciemu programu Európskeho spoločenstva pre atómovú energiu, ktorý prispieva k programu Horizont 2020, a ktorou sa riadi účasť Švajčiarskej konfederácie na činnostiach projektu ITER vykonávaných spoločným podnikom Fusion for Energy, Európskou komisiou v mene Európskeho spoločenstva pre atómovú energiu, Komisiou v mene Európskeho spoločenstva pre atómovú energiu.
   Text dohody je pripojený k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 4. decembra 2014
      
         
            Za Radu
         
         
            predseda
         
         S. GOZI